**Даўляды́** — былая вёска ў Нараўлянскім раёне Гомельскай вобласці. Населены пункт уваходзіў у склад Вербавіцкага сельсавету. Месціцца за 52 км на паўднёвы ўсход ад Нароўлі, за 65 км ад чыгуначнай станцыі Ельск на лініі Каленкавічы — Оўруч і за 160 км ад Гомеля. На ўсходзе пойма ракі Прыпяць. Аўтадарогай вёска звязана з Хвойнікамі.

Гісторыя
--------

Першая пісьмовая згадка пра паселішча захавалася ў апісанні Чарнобыльскага замку 1552 года. Там вёска называлася Даўгляды або Даўглядцы.

  

  

  

Паводле яўрэйскіх перапісаў 1765, 1778 і 1784 гадоў, у Даўлядах пражывала некалькі яўрэяў Чарнобыльскага кагалу.

У выніку другога падзелу Рэчы Паспалітай (1793) Даўляды ўключаны ў Рэчыцкую акругу Чарнігаўскага намесніцтва (губэрні), з 1796 годзе ў складзе тэрытарыяльна ўпарадкаванага Рэчыцкага павета Маларасейскай, а з 29 жніўня 1797 году Мінскай губэрні Расейскай імпэрыі.

На 1909 год у вёсцы налічвалася 74 двары з 544 жыхарамі.

Паводле Брэсцкага дагавора, вёска трапіла да УНР. населены пункт спачатку уключаны ў склад Дзёрнавіцкай воласці Рэчыцкага павета, а потым у часова створанай Палескай губэрні з цэнтрам у Рэчыцы, з кастрычніка — у Мазыры. З 18 мая 1918 года тут дзейнічала «варта Украінскай Дзяржавы» гетмана Паўла Скарападзкага.

З 1924 па 1927 год — цэнтар сельсавета ў Нараўлянскім раёне (Гомельская губэрня, Расійская СФСР). 4 снежня 1926 году вёска ўвайшла ў склад Беларускай ССР. У 1929 годзе ў Даўлядах стварылі калгас, працавала школа і паштовае аддзяленьне. Да 26 ліпеня 1930 г. і з 21 чэрвеня 1935 году ў складзе Мазырскай акругі. З 20 лютага 1938 году ў складзе Палескай вобласці. Падчас нямецка-савецкай вайны 1941—1945 гг. немцамі забіты 28 жыхароў вёскі. У лістападзе 1943 году ў баях за населены пункт загінулі 10 савецкіх вайскоўцаў, якіх пахавалі ў брацкай магіле ў цэнтры Даўляд. Ад 8 студзеня 1954 году вёска ў складзе Гомельскай вобласці. З 25 сьнежня 1962 году ў складзе Ельскага раёну. Паводле перапісу 1959 г. налічвала 498 жыхароў. 6 студзеня 1965 г. вёску вярнулі ў склад Нараўлянскага раёну. На пачатак 1986 г. налічвала 183 двары і 474 жыхары, была цэнтрам саўгаспа «Прыпяць». У вёсцы месціліся 8-гадовая школа, дом культуры, бібліятэка, фэльчарска-акушэрскі пункт, аддзяленне сувязі, швейная майстэрня і крама.

  

4 мая 1986 году, у сувязі з радыяцыйным забруджаннем пасля катастрофы на Чарнобыльскай АЭС, да якой менш за 15 км, жыхароў вёскі (183 сям’і) вывезлі ў пасёлак Ператрутаўскі Варатын (Савіцкі сельсавет, Калінкавіцкі раён). З ліпеня 1988 году знаходзіцца ў складзе Палескага дзяржаўнага радыяцыйна-экалягічнага запаведніка.

Забудова
--------

Ад цэнтру Даўляд у некалькі бакоў адыходзяць кароткія вуліцы. На паўночным захадзе дугападобная вуліца. Двухбаковая, драўляная забудова сядзібнага тыпу.

Насельніцтва
------------

* 1986 год — 474 жыхары (183 сям’і і двары)
* 1959 год — 498 жыхароў

Заўвагі
-------

Літаратура
----------

* Гарады і вёскі Беларусі: Энцыклапедыя. Т. 2, кн. 2. Гомельская вобласць / С. В. Марцэлеў; рэдкал.: Г. П. Пашкоў (дырэктар) і інш. — Мн.: Беларуская Энцыклапедыя імя Петруся Броўкі, 2005. — 520 с.: іл. — 4 000 экз. — ISBN 985-11-0330-6.

1. ↑  Назвы населеных пунктаў Рэспублікі Беларусь: Гомельская вобласць: нарматыўны даведнік / Н. А. Багамольнікава і інш.; пад рэд. В. П. Лемцюговай. — Мн.: Тэхналогія, 2006. — 382 с. ISBN 985-458-131-4 (DJVU). С. 246
2. 1 2 3  Гарады і вёскі Беларусі: Энцыклапедыя. Т. 2, кн. 2. Гомельская вобласць / С. В. Марцэлеў; рэдкал.: Г. П. Пашкоў (дырэктар) і інш. — Мн.: Беларуская Энцыклапедыя імя Петруся Броўкі, 2005. — 520 с.: іл. — 4 000 экз. — ISBN 985-11-0330-6. С. 140 — 141
3. ↑  *Анатоль Кляшчук.* Цяпер і 15 гадоў таму : газэта. — 19 лютага 2012. — № 80 (27195). — С. 4. — ISSN 1990-763x.